Vavi sê jammer op TwitterZwelinzima Vavi Zwelinzima Vavi, die geskorste uitvoerende hoof van Cosatu, het Maandag Twitter as platform gebruik om om verskoning te vra ná ŉ opmerking oor ŉ kollega met wie hy in ŉ verhouding was. “Julle is reg, ek het te emosioneel geraak in my gesprek. Ek moes nie daai term gebruik het nie, dit is onaangenaam. Ek is jammer vir diegene wat daardeur seergemaak is,” het hy getwiet. Vavi het Saterdag by ŉ byeenkoms in Sada in die Oos-Kaap gesê hy weet nie hoekom hy ŉ verhouding met daai “nopatazana” gehad het nie, het The Sunday Independant Sondag berig. ŉ “Nopatazana” kan rofweg uit Xhosa vertaal word as ŉ vrou wat lae morele waardes het. Vavi het aan die koerant gesê hy het eintlik met “nopatazana” “ŉ meisie” bedoel. John Dludlu, Vavi se woordvoerder, wou nie oor die voorval kommentaar lewer nie. Vavi is geskors hangende ŉ ondersoek nadat die vrou hom van verkragting beskuldig het. Hy het erken hy het ‘n buite-egtelike verhouding met haar gehad. Die vrou het daarna ‘n klag van seksuele teistering teen hom onttrek. Lees ook: Vavi nader die hof oor skorsing Vavi se aansoek uitgestel Nuuskommentaar: (Pik + Vavi) x (Marikana + Zuma) ? Vavi met “spesiale verlof” Vavi glo geskors Nuuskommentaar: Knyp die kat in die donker Verkragting-klag teen Vavi glo laat vaar Verkragting-skandaal: Vavi se klaagster verduidelik wat het gebeur Vavi afgepers in verkragting-skandaal